Jag-fratsongeluk eis jong rugbyspeler | Maroela Media
Rainer Wellmann. Foto" Facebook
Rainer Wellmann, 'n 23-jarige klubrugbyspeler van KwaZulu-Natal, is Saterdag tydens 'n jaguitstappie saam met vriende op 'n plaas doodgeskiet.
Maj. Thulani Zwane, polisiewoordvoerder, het gesê die tragedie het omstreeks 08:40 op die plaas Boshoek by Mthonjaneni in die Melmoth-omgewing plaasgevind. "Die groep het wilde varke gaan jag," het Zwane gesê. "'n Vriend het op 'n vark geskiet wat uit 'n mielielandery gestorm het. Die koeël is deur die vark se lyf en het die slagoffer per ongeluk getref."
Wellmann is na die KwaMagwase-hopsitaal gehaas, waar hy met sy aankoms dood verklaar is.
Die Melmoth-polisie ondersoek 'n saak van moord.
Die polisie het beslag gelê op 'n haelgeweer wat vermoedelik tydens die voorval gebruik is. Die vuurwapen sal vir ballistiese toetse gestuur word vir verdere ondersoek.
Ag vader tog nou word die geweer vir n onder soek geplaas en wat gaan gebeur polisies vat hom hou dit vir die misdadegers watse gedeelte verstaan hul nie dit was n ongeluk en nie aspris nie.Doen eerder julle werk om te kyk waar die moordenaars is wat plaas aanvalle doen
Simpatie aan almal betrokke.
Ballistiese toetse op 'n haelgeweer…. ok…
Paul? Hulle wou dan "weerlig" ondersoek . . . DAN kan ons mos maar ENIGIETS verwag!
Jagters skiet dikwels varke met 'n koeël wat spesiaal gemaak is om uit 'n haelgeweer gevuur te word. Dit staan algemeen as 'n "slug" bekend. Dit is waarskynlik wat hier gebruik was, siende dat dit dwarsdeur die vark is voordat dit die man getref het. Ek wonder wie is nou die dom ene hier, sekerlik nie die polisie nie.
Ek betuig opregte meegevoel met die naasbestaandes van die oorledene en sê ook sterkte aan die ongelukkige ou wat die skoot afgevuur het.
Innige simpatie ,Hoe is dit 'n frats ongeluk?want as die vriend na die vark geskiet het wat het die outjie dan agter die aanstormde vark gemaak? of voor die vark wat gestorm het .. maak nie sin nie .. skuus ek weet ditgaan vir ewig by die persoon bly wat geskiethet en dis nie lekke rnie maar dit wys mens net weer mense is die oorsaak van ongelukke nie vuurwapens nie